विद्यापति पुरस्कार राष्ट्रपति डा. राम वरण यादव द्वारा वितरण कएल जाएत। वितरणक कार्यक्रम माघ २६ गते निर्धारण कएल गेल जानकारी विद्यापति ट्रष्ट कोषक सदस्य सचिव श्याम सुन्दर शशि देलन्हि अछि।
 २०६८ सालक नेपाल विद्यापति मैथिली भाषा साहित्य पुरस्कार डा. राजेन्द्र विमल आ २०६९ सालक पुरस्कार राम भरोस कापड़ि भ्रमरकेँ प्रदान कएल जाएत। ओ पुरस्कारक राशि २ लाख रुपैया अछि।
 तहिना २०६८ सालक कला संस्कृति पुरस्कार शहीद रंजु झा, अनुवादक पुरस्कार डा. राम दयाल राकेश, पाण्डूलिपी पुरस्कार परमेश्वर कापड़ि आ अनुसन्धान पुरस्कार डा. रामावतार यादवकेँ प्रदान कएल जाएत।
 तहिना २०६९ सालक कला संस्कृति पुरस्कार महेन्द्र मलंगिया, अनुसन्धान पुरस्कार योगेन्द्र प्रसाद यादव, अनुवाद पुरस्कार पण्डित सूर्यकान्त झा आ पाण्डूलिपि पुरस्कार राम नारायाण सुधाकरकेँ प्रदान कएल जाएत। इ पुरस्कारसभक राशि एक एक लाख रुपैया रहल अछि। पुरस्कारमे नगद, सम्मान पत्र आ प्रतीक चिन्ह रहल अछि । प्रतीक चिन्ह जनकपुरक विजय दत्त मणि बनौलन्हि अछि। (रिर्पोट : सुजीत कुमार झा)